Hulle het hom 'Legio" genoem, want daar het baie bose geeste gelyktydig in hom gewoon. Sy ontmoeting met Jesus verander sy hele lewe. Van 'n duiwelbesetene word hy 'n volgeling van Jesus wat nie kan ophou getuig van wat ons Here alles vir hom gedoen het nie. Dieselfde Here bly ook ons Here wat genade aan ons bewys.
Ons dra die erenaam van Christus ... daarom word ons wie in Hom glo, Christene genoem. Christen-wees is egter nie bloot net 'n eretitel wat ons dra nie, maar 'n werkwoord. Hoe lyk Christen-wees in die praktyk?